Katalonia
Katalonian viralliset kielet ovat katalaani ja espanja, Val d’Aranissa myös oksitaani.
Katalonia rajoittuu pohjoisessa Pyreneiden vuoristoon, ja sitä edeltävään vuoristoiseen niin sanottuun Esi-Pyreneiden alueeseen. Pyreneiden korkeimmat huiput alueella yltävät noin 3 000 metriin. Katalonian länsiosissa on laaja tasankoalue, joka muuttuu vaihtelevammaksi rannikkoa lähestyttäessä. Tasankoa rikkovat useat jokiuomat, kuten Ebro. Pääkaupunki Barcelonaa ympäröi Collserolan vuorijono.
Salou
Salou on kaupunki Tarragonan maakunnassa Katalonian itsehallintoalueella Espanjassa. Saloun asukasluku on 26 233 asukasta (2017) ja pinta-ala 15,1 km². Saloussa sijaitsee Port Aventura -huvipuisto, joka avattiin vuonna 1995. 1900-luvulla kaupungista kehittyi merkittävä turistikeskus.